stanford-oval/wikipedia huggingface dataset:
עונת 1954/1955 בפוטבול ליג

| --- | --- |
 תקופת התחרות:  21 באוגוסט 1954 – 30 במאי 1955 (283 ימים)
 מספר משתתפות:  22
 הזוכה:  צ'לסי
 מספר משחקים:  462
 מספר שערים:  1572 (3.4 בממוצע למשחק)
 מלך השערים:  (27) רוני אלן (וסט ברומיץ' אלביון)
 → 1953/19541955/1956 ←
 
עונת 1954/1955 הייתה העונה ה-56 של הפוטבול ליג שהיא הייתה הליגה האנגלית הבכירה בכדורגל. העונה החלה ב-21 באוגוסט 1954 והסתיימה ב-30 במאי 1955. בעונה זו התחרויות התקיימו בליגה הבכירה, בליגת משנה ובדיוויזיון השלישי שחולק ל-2 מחלקות.
הליגה הבכירה כללה 22 קבוצות. לסטר סיטי ואברטון היו הקבוצות שעלו מליגת משנה.
עבור הניצחון הוענקו שתי נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון ביחס שערים דורגה במקום גבוה יותר. שיטה זו הייתה בתוקף עד לעונת 1976/1977.
צ'לסי זכתה באליפות בפעם הראשונה בתולדות המועדון.
בסוף העונה לליגת משנה ירדו לסטר סיטי ושפילד ונסדיי. במקומן לליגה הבכירה עלו בירמינגהאם סיטי ולוטון טאון (בפעם הראשונה בהיסטוריה).
כדורגלנים מצטיינים

רוני אלן מוסט ברומיץ' אלביון כבש 27 שערים וזכה בתואר מלך השערים.
דון ריווי ממנצ'סטר סיטי זכה בפרס כדורגלן השנה של התאחדות עיתונאי הכדורגל האנגלית.
טבלת הליגה

| 0 | 1 | 2 | 3 | 4 | 5 | 6 | 7 | 8 | 9 | 10 | 11 |
| --- | --- | --- | --- | --- | --- | --- | --- | --- | --- | --- | --- |
| מיקום | קבוצה | משחקים | ניצחונות | תיקו | הפסדים | שערי זכות | שערי חובה | יחס שערים | הפרש שערים | נקודות | הערות |
| 1 | צ'לסי | 42 | 20 | 12 | 10 | 81 | 57 | 1.421 | 24 | 52 | זכייה בליגה העפלה לגביע האלופות |
| 2 | וולברהמפטון וונדררס | 42 | 19 | 10 | 13 | 89 | 70 | 1.271 | 19 | 48 |  |
| 3 | פורטסמות' | 42 | 18 | 12 | 12 | 74 | 62 | 1.194 | 12 | 48 |  |
| 4 | סנדרלנד | 42 | 15 | 18 | 9 | 64 | 54 | 1.185 | 10 | 48 |  |
| 5 | מנצ'סטר יונייטד | 42 | 20 | 7 | 15 | 84 | 74 | 1.135 | 10 | 47 |  |
| 6 | אסטון וילה | 42 | 20 | 7 | 15 | 72 | 73 | 0.986 | 1- | 47 |  |
| 7 | מנצ'סטר סיטי | 42 | 18 | 10 | 14 | 76 | 69 | 1.101 | 7 | 46 |  |
| 8 | ניוקאסל יונייטד | 42 | 17 | 9 | 16 | 89 | 77 | 1.156 | 12 | 43 | זכייה בגביע האנגלי |
| 9 | ארסנל | 42 | 17 | 9 | 16 | 69 | 63 | 1.095 | 6 | 43 |  |
| 10 | ברנלי | 42 | 17 | 9 | 16 | 51 | 48 | 1.063 | 3 | 43 |  |
| 11 | אברטון | 42 | 16 | 10 | 16 | 62 | 68 | 0.912 | 6- | 42 |  |
| 12 | האדרספילד טאון | 42 | 14 | 13 | 15 | 63 | 68 | 0.926 | 5- | 41 |  |
| 13 | שפילד יונייטד | 42 | 17 | 7 | 18 | 70 | 86 | 0.814 | 16- | 41 |  |
| 14 | פרסטון נורת' אנד | 42 | 16 | 8 | 18 | 83 | 64 | 1.297 | 19 | 40 |  |
| 15 | צ'רלטון את'לטיק | 42 | 15 | 10 | 17 | 76 | 75 | 1.013 | 1 | 40 |  |
| 16 | טוטנהאם הוטספר | 42 | 16 | 8 | 18 | 72 | 73 | 0.986 | 1- | 40 |  |
| 17 | וסט ברומיץ' אלביון | 42 | 16 | 8 | 18 | 76 | 96 | 0.792 | 20- | 40 |  |
| 18 | בולטון וונדררס | 42 | 13 | 13 | 16 | 62 | 69 | 0.899 | 7- | 39 |  |
| 19 | בלקפול | 42 | 14 | 10 | 18 | 60 | 64 | 0.938 | 4- | 38 |  |
| 20 | קארדיף סיטי | 42 | 13 | 11 | 18 | 62 | 76 | 0.816 | 14- | 37 |  |
| 21 | לסטר סיטי | 42 | 12 | 11 | 19 | 74 | 86 | 0.860 | 35 | 12- | ירדה ליגה |
| 22 | שפילד ונסדיי | 42 | 8 | 10 | 24 | 63 | 100 | 0.630 | 26 | 37- | ירדה ליגה |
ענבה

ערך זה עוסק בסוג של פרי. אם התכוונתם למשמעות אחרת, ראו .
שכבות הפרי בעינב. העינב הוא דוגמה לענבה בשרנית ולחה, ורקמת האנדוקרפ (מסומנת באיור ב–2c) בו דקה מאוד.
שכבות הפרי, מודגמות על אפרסק. האפרסק אינו ענבה, משום ששכבת האנדוקרפ שמקיפה את הזרע היא קשיחה ועבה, בעוד שבענבות שכבה זו דקה מאוד ולעיתים לא ניתן להבחין בה כלל.
עֲנָבָה (באנגלית: Berry; בלטינית: Bacca) היא סוג של פרי, שנוצר משחלה של פרח יחיד ובדרך כלל מכיל זרעים רבים. הענבה היא לרוב בשרנית ולחה. הענבה נבדלת מפירות בעלי תצורה של בית גלעין, בכך ששכבת האנדוקרפ במעטפת, מסביב לזרע, היא דקה ואינה קשיחה. כך למשל, האפרסק אינו ענבה, משום שבמהלך התפתחותו שכבת האנדוקרפ נהיית נוקשה ועבה; מנגד, האבוקדו נחשב לענבה, כיוון ששכבת האנדוקרפ של האבוקדו היא דקה ולעיתים אינה ניתנת להבחנה משכבת המזוקרפ העסיסית שמקיפה אותה. דוגמאות נוספות לענבה הם פרי העגבנייה, עינב, אוכמנית ובננה.
לפי חלק מההגדרות, קריטריון נוסף להגדרת פרי כענבה "קלאסית" הוא קיום של קליפה חיצונית דקה, שאינה תומכת בעצמה כאשר מסירים אותה מהפרי. פירות הדלועיים, כמו האבטיח, המלפפון והדלעת, הם ענבות שמכוסות בשכבה חיצונית קשה, ובלועזית הם נקראים "pepo", על מנת להבדילן מענבות רגילות. פירות הדר הם ענבות שמתפתחת להן קליפה עבה ומחיצות פנימיות. כדי להבדילם מענבות בעלות קליפה דקה, פירות כאלה מכונים "הספרידות" (hesperidium, או ברבים hesperidia; על שם ההספרידות במיתולוגיה היוונית).
השם העברי נקבע בשנת 1939. לפני כן שימשה המילה ענבה בלשון חכמים כגרסה נקבית של "עינב" או לתיאור גרגיר בודד של פירות רבים אחרים. על פי מילון המונחים בביולוגיה של האקדמיה ללשון העברית משנת 2009, פירות כמו תפוח ואגס (באנגלית: pomes), שבהם חלק מבשר הפרי לא נוצר מהשחלה, אלא מרקמה סמוכה לה, נקראים בעברית "ענבה דמויה". אולם, פירות אלה אינם נחשבים לענבות.
המונח האנגלי הוא berry, על אף שרבים מהפירות שבשפת היומיום מכילים את המילה "ברי" בשמם, כמו תות שדה (strawberry) ופטל (raspberry, blackberry), אינם ענבות על פי ההגדרה הבוטנית.
הערות שוליים

↑  W. B. Storey, "What Kind of Fruit is the Avocado?", University of California Agriculture and Natural Resources
↑  Berry, A Dictionary of Biology (8 ed.), Oxford University Press, 2019
↑  Classification of Fruit Types
↑  רוביק רוזנטל, "הזירה הלשונית: לא חברים", nrg,‏ 11 בפברואר 2010
↑  ענבה דמויה, מונחי האקדמיה ללשון העברית, מילון מונחים בביולוגיה, 2009
| --- | --- |
בקרת זהויות :  LNB: 000052336
עונת 1955/1956 בלה ליגה

| --- | --- |
 תקופת התחרות:  11 בספטמבר 1955 – 22 באפריל 1956 (225 ימים)
 מספר משתתפות:  16
 הזוכה:  אתלטיק בילבאו
 מספר משחקים:  240
 מספר שערים:  908 (3.78 בממוצע למשחק)
 מלך השערים:  ארגנטינה אלפרדו די סטפנו   (24 שערים)
 → 1954/19551956/1957 ←
 
עונת 1955/1956 הייתה העונה ה-25 של לה ליגה שהיא הליגה הספרדית הבכירה בכדורגל. העונה החלה ב-11 בספטמבר 1955 והסתיימה ב-22 באפריל 1956.
הליגה כללה 16 קבוצות. קבוצות שזכו במקום 15-16 יעברו בסוף העונה לליגת משנה במקום שתי קבוצות מליגת משנה שזכו בה במקום ראשון ב-2 הבתים שלה. קבוצות שכו במקום 2-3 בכל אחת מהבתים של ליגת המשנה ישתתפו במשחקי המבחן עם קבוצות שזכו במקום 13-14 בליגה הבכירה. שתי קבוצות החזקות ממשחקי המבחן ישחקו בעונת 1956/1957 בליגה הבכירה.
מליגת המשנה עלו קולטורל לאונסה וריאל מורסיה.
אתלטיק בילבאו זכתה בתואר וזאת בפעם השישית בתולדות המועדון. בנוסף לכך, היא זכתה בגביע חנרליסימו.
קולטורל לאונסה והרקולס ירדו לליגת משנה בסוף העונה. בעקבות משחקי ריאל מורסיה ודפורטיבו אלאבס גם ירדו מהליגה הבכירה.
כדורגלנים מצטיינים

בהתאם לנתונים הרשמיים של ה-LFP, אלפרדו די סטפנו (ארגנטינה ארגנטינה), ריאל מדריד זכה בתואר מלך השערים עם כיבוש 24 שערים ב-30 משחקים וקיבל "פרס פיצ'יצ'י". זאת בפעם השנייה בקריירה.
אנטוני רמלייטס מברצלונה היה השוער הטוב של העונה. הוא ספג 24 שערים ב-29 משחקים. לראשונה מאז עונת 1934/1935 היחס שערים/משחק היה פחות מ-1.
טבלת הליגה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1 | אתלטיק בילבאו (אלופה) | 30 | 22 | 4 | 4 | 79 | 31 | 48 | 48 | זכייה בגביע חנרליסימו,העפלה לגביע האלופות |
| 2 | ברצלונה | 30 | 22 | 3 | 5 | 67 | 26 | 41 | 47 |  |
| 3 | ריאל מדריד | 30 | 18 | 2 | 10 | 81 | 39 | 42 | 38 | העפלה לגביע האלופות כמחזיקת הגביע |

| 4 | סביליה | 30 | 17 | 2 | 11 | 75 | 44 | 29 | 36 |  |
| 5 | אתלטיקו מדריד | 30 | 14 | 5 | 11 | 75 | 49 | 26 | 33 |  |
| 6 | ולנסיה | 30 | 13 | 6 | 11 | 58 | 50 | 8 | 32 |  |
| 7 | אספניול | 30 | 14 | 3 | 13 | 50 | 56 | 6- | 31 |  |
| 8 | ריאל סוסיאדד | 30 | 11 | 8 | 11 | 48 | 53 | 5- | 30 |  |
| 9 | ריאל ואיאדוליד | 30 | 13 | 4 | 13 | 52 | 55 | 3- | 30 |  |
| 10 | סלטה ויגו | 30 | 12 | 3 | 15 | 52 | 75 | 23- | 27 |  |
| 11 | לאס פאלמס | 30 | 11 | 4 | 15 | 49 | 60 | 11- | 26 |  |
| 12 | דפורטיבו לה קורוניה | 30 | 11 | 4 | 15 | 60 | 80 | 20- | 26 |  |
| 13 | ריאל מורסיה | 30 | 10 | 5 | 15 | 46 | 66 | 20- | 25 | משחקי המבחן, ירדה ליגה |
| 14 | דפורטיבו אלאבס | 30 | 9 | 6 | 15 | 49 | 73 | 24- | 24 | משחקי המבחן, ירדה ליגה |
| 15 | קולטורל לאונסה | 30 | 5 | 4 | 21 | 34 | 65 | 31- | 14 | ירדה ליגה |
| 16 | הרקולס | 30 | 5 | 3 | 22 | 33 | 86 | 53- | 13 | ירדה ליגה |
סטטיסטיקה > מלכי השערים

| # | שחקן | קבוצה | שערים |
| --- | --- | --- | --- |
| 1 | ארגנטינה אלפרדו די סטפנו | ריאל מדריד | 24 |
| 2 | ספרד (1945-1977) מאורו רודריגז | סלטה ויגו | 23 |
| 3 | ספרד (1945-1977) אדריאן אסקודרו | אתלטיקו מדריד | 21 |
| 4 | ספרד (1945-1977) חסוס דומינגו | ריאל ואיאדוליד | 17 |
| 5 | ספרד (1945-1977) צ'ילה פרנסיסקו מולינה | אתלטיקו מדריד | 16 |
עולם המערב

| --- | --- |

 בימוי:  מייקל קרייטון 
 הופק בידי:  Paul Lazarus III 
 תסריט:  מייקל קרייטון 
 עריכה:  דייווד ברטרטון 
 מוזיקה:  פרד קרלין 
 צילום:  Gene Polito 
 מדינה:  ארצות הברית 
 חברת הפקה:  מטרו גולדווין מאייר 
 חברה מפיצה:  מטרו גולדווין מאייר 
 שיטת הפצה:  וידאו על פי דרישה 
 הקרנת בכורה:  24 באוקטובר 1973 
 משך הקרנה:  89 דק' 
 שפת הסרט:  אנגלית 
 סוגה:  סרט פעולה, סרט אימה, סרט דיסטופי, סרט מדע בדיוני, סרט מתח, מערבון 
 סרט הבא:  עולם המחר 
 דף הסרט ב־IMDb
 
עולם המערב (באנגלית: Westworld) הוא סרט מותחן-מערבון-מדע בדיוני אמריקאי משנת 1973 אשר בוים על ידי מייקל קרייטון, על בסיס תסריט שנכתב גם כן על ידי קרייטון. זה היה סרט הקולנוע הראשון שבוים על ידי קרייטון. הסרט מתמקד באנשים המבקרים בלונה פארק משוכלל המכיל אנדרואידים דמויי חיים שמתחילים באופן בלתי צפוי להתקלקל. בסרט מככב יול ברינר בתור אחד מהאנדרואידים בפארק השעשועים, בעוד שריצ'רד בנג'מין וג'יימס ברולין מגלמים מבקרים בפארק השעשועים.
הסרט, אשר הופק בתקציב של כ-1.25 מיליון דולרים, זכה להצלחה מסחרית וגרף מעל ל-10 מיליון דולרים בקופות. הצלחת הסרט הובילה להפקת סרט ההמשך "עולם המחר" שיצא לאקרנים ב-1976, וסדרת הטלוויזיה "Beyond Westworld" (אנ') שעלתה לשידור ב-1980. בנוסף לכך, סדרת הטלוויזיה וסטוורלד, שעלתה לראשונה לשידור ב-2016 ב-HBO, התבססה גם היא על הסרט.
הסרט היה מועמד לפרס סאטורן, פרס הוגו, ופרס נובלה.
תקציר העלילה

עלילת הסרט מתרחשת בעתיד הלא רחוק בו תאגיד "דלוס" פתח פארק שעשועים מתקדם ויוצא דופן, המיועד לקהל מבוגר, אשר מורכב משלושה אזורים - "עולם המערב" (דגם של עיירה בסגנון המערב הישן של ארצות הברית), "עולם ימי הביניים" (דגם של עיירה אירופאית בימי הביניים) ו"העולם הרומאי" (דגם של יישוב ברומא העתיקה). כל אחד מהאזורים השונים של הפארק מכיל אנדרואידים דמויי חיים המחקים באופן מושלם בני אדם, עימם המבקרים יכולים לקיים אינטראקציות. עלות הביקור בפארק היא 1,000 דולרים ליום לאדם, ובתמורה המבקרים יכולים לקחת חלק במגוון חוויות, כולל קרב יריות, קרב חרבות, מפגשים רומנטיים, ועוד וכל החוויות אמורות להיות בטוחות לגמרי למבקרים.
העלילה מתמקדת בשני חברים, פיטר מרטין (מגולם על ידי ריצ'רד בנג'מין), אשר מבקר בפארק השעשועים בפעם הראשונה, וג'ון בליין (מגולם על ידי ג'יימס ברולין), אשר זהו הביקור השני שלו בפארק. מרטין ובליין בוחרים לבקר ב"עולם המערב" ושם הם לוקחים חלק באחת מהאטרקציות המרכזיות של הפאר - דו-קרב עם אנדרואיד "אקדוחן" (מגולם על ידי יול ברינר) אשר תמיד "נהרג" באותן הסימולציות. עם זאת, האנדרואידים בפארק השעשועים מתחילים להתקלקל ולהתנהג בצורה בלתי צפויה במהלך הביקור, וכתוצאה מכך הביקור בפארק הופך לסיוט עבור כל המבקרים. אנדרואיד האקדוחן, הופך בעקבות כך למסוכן במיוחד. האקדוחן מצליח להרוג את בליין, ולאחר מכן מנסה לצוד את מרטין ברחבי פארק השעשועים.
צוות השחקנים הראשי

יול ברינר בתפקיד האקדוחן
ריצ'רד בנג'מין בתפקיד פיטר מרטין
ג'יימס ברולין בתפקיד ג'ון בליין
נורמן ברטולד בתפקיד אביר ימי הביניים
אלן אופנהיימר בתפקיד המפקח הראשי
ויקטוריה שו בתפקיד מלכת ימי הביניים
דיק ואן פאטן בתפקיד הבנקאי
לינדה גיי סקוט בתפקיד ארלט
סטיב פרנקן בתפקיד טכנאי שנורה למוות על ידי האקדוחן
מייקל מיקלר בתפקיד האביר השחור
טרי ווילסון בתפקיד השריף
נורה מארלו בתור מארחת
צ'ארלס סייל בתור בלהופ
רוברט פאטן בתפקיד טכנאי
הפקה

התסריט לסרט נכתב על ידי מייקל קרייטון, אשר גם ביים את הסרט. קרייטון לימים יתפרסם בזכות הספר שלו "פארק היורה" אשר גם עוסק בפארק שעשועים בו התרחשה תקלה. הסרט הופק בתקציב של כ-1.25 מיליון דולרים.
הסרט צולם במשך 30 ימים, בעיקר בקליפורניה, בעוד שהסצנות של עיירת המערב הפרוע צולמו באולפני "אולד טוסון" באריזונה. יול ברינר לוהק לתפקיד בהשראת תפקיד קודם אותו גילם ברינר בסרט "שבעת המופלאים" (1960).
"עולם המערב" היה הסרט העלילתי הראשון שעשה שימוש בעיבוד תמונה דיגיטלי, אשר הייתה טכניקה פורצת דרך באותה התקופה.
הערות שוליים

↑  Westworld, web.archive.org, ‏2016-02-09
↑  Early Computer Graphics in Film, web.archive.org, ‏2012-07-17
| --- | --- |
בקרת זהויות :  BNE: XX4175050  NLP: a0000003539102  VIAF: 221438568   WorldCat (עם VIAF): 221438568
עביר זייבק חדאד

| --- | --- |
 לידה:  נצרת, ישראל
 מדינה:  ישראל
 מקום לימודים:  האוניברסיטה העברית בירושלים
 יצירות בולטות:  דומא, נשות החופש
 בן זוג:  סוהיל חדאד
 פרסים והוקרה:  הסרט "דומא" זכה בפרס הסרט הדוקומנטרי הטוב ביותר בפסטיבל Urban T. V במדריד. שנת 2012  הסרט "נשות החופש" זכה בפרס "הסרט הדוקומנטרי הטוב ביותר" בפסטיבל Hobnobben באינדיאנה, ארצות הברית. שנת 2018  הסרט "נשות החופש" זכה בפרס "הסרט הדוקומנטרי הטוב ביותר" בפסטיבל Religion Today Film Festival באיטליה. שנת 2018  הסרט "נשות החופש" זכה בפרס "WOMEN OF FAITH FOR PEACE" בפסטיבל Religion Today Film Festival באיטליה. שנת 2018  הסרט "נשות החופש" זכה בציון לשבח ב־Ethnocineca - International Documentary Film Festival Vienna, בווינה. שנת 2018  הסרט "נשות החופש" זכה בפרס "הסרט הדוקומנטרי הטוב ביותר" בפסטיבל הקולנוע לזכויות האדם, מדריד 2018
 פרופיל ב-IMDb
 
עביר זייבק חדאד (בערבית: عبير زيبق حداد) היא אשת תיאטרון וקולנוע, שחקנית מפיקה ומרצה בכירה במכללת בית ברל.
ביוגרפיה

עביר זייבק־חדד, יוצרת תיאטרון בובות, במקור מנצרת וכיום גרה ביפו, היא רעייתו של השחקן והמפיק סוהיל חדד. אמא לשלושה ילדים, שהגדול שבהם עוסק גם הוא בקולנוע.
עביר בוגרת תואר ראשון (בהצטיינות), בחוג לתולדות התיאטרון, מהאוניברסיטה העברית בירושלים משנת 1983. כמו כן, סיימה תואר שני בשנת 1990 בחוג לאמנות התיאטרון בהפקולטה לאמנויות ע"ש יולנדה ודוד כץ, באוניברסיטת תל אביב. נושא עבודת התיזה שלה הוא "היעלמותו של התיאטרון הערבי-פלסטיני בגליל". בשנת 1996 היא סיימה תעודת הוראה, במכון מופ"ת – סמינר לוינסקי (מכללת לוינסקי לחינוך), תל אביב.
במשך יותר משני עשורים היא כיהנה במספר תפקידים בתחומי ההוראה, ההדרכה ובניהול וייעוץ. בתחילת דרכה היא שימשה כמדריכה ומנחה ארצית לתיאטרון חובבים בחברה הערבית מטעם מיל"ב (מרכז ישראלי לקידום דרמה חינוכית ובימות חובבים) ובהמשך כיהנה כמדריכה ארצית להוראת תיאטרון בבתי ספר ערביים מטעם משרד החינוך. כמו כן, היא הייתה מדריכת גננות ערביות ברמלה מטעם המחלקה לשיקום שכונות, מדריכת גננות ומורות בחינוך המיוחד ברחבי הארץ בנושא דרמה יוצרת, ויועצת בנושא תיאטרון לטלוויזיה בערוץ הראשון. נוסף על כך, שימשה כמרצה בנושא אמניות בחברה, בשלוחות אוניברסיטת לידס בישראל, ובין השנים 1994- 2003 היא שימשה כמנהלת מרכז העשרה לילדים ביפו.
שיחקה במספר סרטי קולנוע -"בית לחם - היורד למעלה", ובסרט "3000 לילה" המספר את סיפורן של האסירות הפלסטיניות של הבמאית מאי מסרי.
בעבר ובהווה נבחרה לכהן במספר ועדות, צוותי חשיבה וצוותי שיפוט מקצועיים מביניהם: חברות בוועדת רפרטואר תיאטרון ילדים, אמנות לעם, בשנת 1995 נבחרה לכהן בוועדה להתאמת תוכנית לימודים ללימודי תיאטרון בבתי ספר תיכוניים בשפה הערבית ובשנת 2013 כיהנה כחברה בצוות השופטים במסגרת תחרות פרס הבמה לילדים ונוער בתיאטרון הבימה. בשנת 2013 הייתה חברה בצוות השופטים בפסטיבל הסרטים Religion Today Film festival, טרנטו, איטליה.
בין השנים 2000- 2010 שימשה כחברת הוועד המנהל בעמותת "ילדי השלום" ובין השנים 2006–2012 שימשה כחברת הוועד המנהל ב"עמותת חלונות", ביניהם שנתיים שימשה כיו"ר הוועד המנהל. לאחרונה היא חברה בצוות השופטים בפסטיבל הסרטים.
הפקות שונות

במהלך הקריירה שלה היא הפיקה ושיחקה בהצגות רבות כמו: "דודה רים" אשר זכתה בשלושה פרסים בפסטיבל חיפה להצגות ילדים. הפיקה, כתבה ושיחקה בהצגה "שוקולד" שזכתה בארבעה פרסים בפסטיבל חיפה להצגות ילדים והפיקה את המונודרמה "מסייה איברהים ופרחי הקוראן" שזכתה במקום הראשון בפסטיבל "מסרחיד" בעכו.
בשנת 1995 פרסמה את הספר "התיאטרון הפלסטיני בגליל", בהוצאת משרד החינוך והתרבות. כמו כן, משנת 1990 היא משמשת כמרצה במכון הערבי במכללה האקדמית בית ברל, מבין הקורסים שלה: "תיאטרון ותיאטרון בובות", "לספר סיפורים", "סיפור תיאטרון וטלוויזיה".
קריירה קולנועית

עבודתה הקולנועית מתמקדת בסוגיות הנוגעות לחייהן של נשים ערביות.
בשנת 2011 הפיקה את סרטה התיעודי הראשון "דומא"( בערבית: دمى - "בובות"), סרט מסע בעקבותיה של הפגיעה המינית המודחקת בחברה הערבית. היא לקחה אז מצלמה ויצאה למסע מצפון הארץ ועד לדרומה כדי לתעד את סיפוריהן של נשים ערביות נפגעות אלימות מינית. כל הנשים הללו חיפשו באמצעותה את הדרך לנפץ את מערכת ההשתקה שנכפתה עליהן מצד משפחותיהן והחברה כולה, שנשלטת עדיין על ידי הגברים. הסרט השתתף בפסטיבלים רבים ברחבי הארץ והעולם והוקרן באוניברסיטאות ובמכללות בישראל ובעולם, בסינמטקים, במרכזי תרבות ובבתי ספר ערבים, שם הצליח לעורר דיון סביב הנושא של הפגיעה המינית ככלל.
ב-2015 שיחקה בתור שופטת בסרטו של אלעד קידן, "היורד למעלה.
בשנת 2016 היא ביימה והפיקה את סרטה "נשות החופש", המספר את סיפורן של נשים שנרצחו בשם המושג המפוקפק "כבוד המשפחה", את סיפורן של נשים שחיות תחת איום לרצח, נשים ששרדו רצח ועוקב גם אחר סיפורו של רוצח שהביע חרטה. לאורך הסרט יש סיפורים, שיחות, וידויים, ואימג'ים קולנועיים. לדברי חדאד "לפני 43 שנים נרצחה אשה צעירה בנצרת, העיר בה גדלתי. הרצח השאיר אותי חסרת מנוחה. אני חוזרת שוב ושוב לנצרת ומחפשת הסברים למקרה הנתעב. אני נוסעת ברחבי הארץ ובשטחי הרשות הפלסטינית, מנסה לברר את הסיבות למצב המתמשך של מקרי הרצח בחברה ואת המושג הבעייתי 'רצח על כבוד המשפחה".
פרסי יצירה והצטיינות

הסרט "דומא" זכה בפרס הסרט הדוקומנטרי הטוב ביותר בפסטיבל Urban T. V במדריד. שנת 2012
הסרט נשות החופש זכה בפרס "הסרט הדוקומנטרי הטוב ביותר" בפסטיבל Hobnobben באינדיאנה, ארצות הברית. שנת 2018
הסרט נשות החופש זכה בפרס "הסרט הדוקומנטרי הטוב ביותר" בפסטיבל Religion Today Film Festival באיטליה. שנת 2018
הסרט נשות החופש זכה בפרס "WOMEN OF FAITH FOR PEACE" בפסטיבל Religion Today Film Festival באיטליה. שנת 2018
הסרט נשות החופש זכה בציון לשבח ב־Ethnocineca - International Documentary Film Festival Vienna, בווינה. שנת 2018
הסרט נשות החופש זכה בפרס "הסרט הדוקומנטרי הטוב ביותר" בפסטיבל הקולנוע לזכויות האדם, מדריד 2018
פסטיבלים

פסטיבל Middle East NOW איטליה, 2013
פסטיבל זכויות האדם אפגניסטן, 2013
פסטיבל קולנוע בטורקיה, 2013
פסטיבל מומביי, 2012
הפסטיבל הדוקומנטרי בבלגרד, 2012
פסטיבל 1001 סרטי דוקו, איסטנבול, 2012
פסטיבל זכויות האדם, אוסטריה, 2012
פסטיבל FilmIsrael, הולנד, 2012
התחרות הרשמית של פסטיבל דוקאביב, 2011
בתחרות הפסטיבל הבינלאומי לסרטי נשים רחובות, 2011
פסטיבל האישה בחולון, 2011
פסטיבל האישה הערבייה ביפו, 2012
הערות שוליים

↑  יוטיוב - ראיון עם עביר חדד, באתר כאן חינוכית, ‏7/2/2018
↑  ספר הקולנוע הישראלי
↑  ואני אומרת ש..., אני הכבוד של כולם... על נשות החופש
עונת 1946/1947 ב-BAA

| --- | --- |
 תאריך התחלה:  1 בנובמבר 1946
 תאריך סיום:  31 במרץ 1947
 מספר קבוצות:  11
 מספר משחקים לקבוצה:  60-61
 העונה הסדירה
 המאזן הטוב ביותר:  וושינגטון קפיטולס
 MVP של העונה הסדירה:  לא נבחר
 מלך הסלים:  ג'ו פולקס (פילדלפיה ווריורס)
 הפלייאוף
 אלופת המזרח:  פילדלפיה ווריורס
 אלופת המערב:  שיקגו סטאגס
 סדרת הגמר
 אלופה:  פילדלפיה ווריורס
 MVP של סדרת הגמר:  לא נבחר
 1947/1948 ←
 
עונת 1946/1947 היא עונת הבכורה של ליגת ה-BAA. לאחר עונת 1948/49 התמזגה ליגת ה-BAA עם ליגת ה-NBL כדי לייצור את ליגת ה-NBA, כך שה-NBA מחשיבה עונה זו כחלק מההיסטוריה שלה וכעונת הבכורה שלה. הליגה נפתחה עם 11 קבוצות ששיחקו 60 משחקים בעונה הסדירה, כאשר האלופה מוכתרת אחרי משחקי הפלייאוף. העונה הסתיימה עם זכייתה של פילדלפיה ווריורס בתואר האליפות, לאחר שבסדרת הגמר ניצחה את שיקגו סטאגס בתוצאה 4-1.
ב-1 בנובמבר 1946, במשחק הבכורה של ליגת ה-BAA, קבוצת ניו יורק ניקרבוקרס ניצחה את טורונטו האסקיז בתוצאה 68-66 בפני 7,090 צופים במייפל ליף גארדנס שבטורונטו. אוזי שכטמן מהניקרבוקרס קלע את הסל הראשון במשחק, שנחשב לסל הראשון שנקלע בתולדות ליגת ה-NBA.
טבלת העונה הסדירה

| מזרח> # | מזרח> קבוצה | מזרח> ניצחונות | מזרח> הפסדים | מזרח> אחוז ניצחונות | מזרח> פער מהמובילה |
| --- | --- | --- | --- | --- | --- |
| 1 | וושינגטון קפיטולס* | 49 | 11 | 0.817 | – |
| 2 | פילדלפיה ווריורס* | 35 | 25 | 0.583 | 14 |
| 3 | ניו יורק ניקרבוקרס* | 33 | 27 | 0.550 | 16 |
| 4 | פרובידנס סטימרולרס | 28 | 32 | 0.467 | 21 |
| 5 | בוסטון סלטיקס | 22 | 38 | 0.367 | 27 |
| 6 | טורונטו האסקיז | 22 | 38 | 0.367 | 27 |
| מערב> # | מערב> קבוצה | מערב> ניצחונות | מערב> הפסדים | מערב> אחוז ניצחונות | מערב> פער מהמובילה |
| --- | --- | --- | --- | --- | --- |
| 1 | שיקגו סטאגס* | 39 | 22 | 0.639 | – |
| 2 | סנט לואיס בומרס* | 38 | 23 | 0.623 | 1 |
| 3 | קליבלנד רבלס* | 30 | 30 | 0.500 | 8.5 |
| 4 | דטרויט פלקונס | 20 | 40 | 0.333 | 18.5 |
| 5 | פיטסבורג איירונמן | 15 | 45 | 0.250 | 23.5 |
‏*כוכבית מסמנת קבוצה שהעפילה לפלייאוף.
מובילי הקטגוריות הסטטיסטיות

| קטגוריה | שחקן | קבוצה | ערך |
| --- | --- | --- | --- |
| נקודות למשחק | ג'ו פולקס | פילדלפיה ווריורס | 23.1 |
| אסיסטים למשחק | ארני קלברלי | פרובידנס סטימרולרס | 3.4 |
| אחוזים מהשדה | בוב פיריק | וושינגטון קפיטולס | 40.1% |
| אחוזים מקו העונשין | פרד סקולארי | וושינגטון קפיטולס | 81.1% |
חמישיות העונה

| החמישייה הראשונה | החמישייה השנייה |
| --- | --- |


ג'ו פולקס (פילדלפיה ווריורס): ארני קלברלי (פרובידנס סטימרולרס)
בוב פיריק (וושינגטון קפיטולס): פרנק באומהולץ (קליבלנד רבלס)
סטן מייסק (דטרויט פלקונס): ג'וני לוגן (סנט לואיס בומרס)
בונס מקיני (וושינגטון קפיטולס): צ'יק האלברט (שיקגו סטאגס)
מקס זסלופסקי (שיקגו סטאגס): פרד סקולארי (וושינגטון קפיטולס)
פלייאוף 1947

סגל האלופה, פילדלפיה ווריורס: ג'ו פולקס, אנג'לו מוסי, ג'ורג' סנסקי, ארט הילהאוס, האווי דאלמאר, רלף קפלוויץ, ג'רי פליישמן, ג'רי רולו, מאט גוקאס ופטי רוזנברג.
מאמן ראשי: אדי גוטליב.
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
|  | רבע גמר | רבע גמר |  |  | חצי גמר | חצי גמר |  |  | גמר ה-BAA | גמר ה-BAA |
:  
|  |  |  |   |   |  |  |   |   |  |  |
|  |  |  |   |   |  |  |   |   |  |  |
|  |  - |  - |   |   |  |  |   |   |  |  |
|  |  - |  - |   |   |  |  |   |   |  |  |
|  |  - |  - |   |   |  |  |   |   |  |  |
|  |  - |  - |   |   |  (1) שיקגו סטאגס |  4 |   |   |  |  |
|  |  |  |   |   |  (1) שיקגו סטאגס |  4 |   |   |  |  |
|  |  |  |   |   |  (1) וושינגטון קפיטולס |  2 |   |   |  |  |
|  |  - |  - |   |   |  (1) וושינגטון קפיטולס |  2 |   |   |  |  |
|  |  - |  - |   |   |  |  |   |   |  |  |
|  |  - |  - |   |   |  |  |   |   |  |  |
|  |  - |  - |   |   |  |  |   |   |  (1) שיקגו סטאגס |  1 |
|  |  |  |   |   |  |  |   |   |  (1) שיקגו סטאגס |  1 |
|  |  |  |   |   |  |  |   |   |  (2) פילדלפיה ווריורס |  4 |
|  |  (2) פילדלפיה ווריורס |  2 |   |   |  |  |   |   |  (2) פילדלפיה ווריורס |  4 |
|  |  (2) פילדלפיה ווריורס |  2 |   |   |  |  |   |   |  |  |
|  |  (2) סנט לואיס בומרס |  1 |   |   |  |  |   |   |  |  |
|  |  (2) סנט לואיס בומרס |  1 |   |   |  (2) פילדלפיה ווריורס |  2 |   |   |  |  |
|  |  |  |   |   |  (2) פילדלפיה ווריורס |  2 |   |   |  |  |
|  |  |  |   |   |  (3) ניו יורק ניקרבוקרס |  0 |   |   |  |  |
|  |  (3) ניו יורק ניקרבוקרס |  2 |   |   |  (3) ניו יורק ניקרבוקרס |  0 |   |   |  |  |
|  |  (3) ניו יורק ניקרבוקרס |  2 |   |   |  |  |   |   |  |  |
|  |  (3) קליבלנד רבלס |  1 |   |   |  |  |   |   |  |  |
|  |  (3) קליבלנד רבלס |  1 |   |   |  |  |   |   |  |  |
הערות שוליים

↑  סיכום עונות ה-NBA, באתר nba.com
↑  סיכום עונת 1946/1947, באתר nba.com
↑  פילדלפיה ווריורס זוכה באליפות עונת 1947, באתר nba.com
↑  על הסל הראשון בתולדות ה-NBA, באתר thefirstbasket.com
| עונות בליגת ה-NBA |
| --- | --- | --- |
| שנות ה-1940 | 1946/1947 • 1947/1948 • 1948/1949 |  |
| שנות ה-1950 | 1949/1950 • 1950/1951 • 1951/1952 • 1952/1953 • 1953/1954 • 1954/1955 • 1955/1956 • 1956/1957 • 1957/1958 • 1958/1959 |  |
| שנות ה-1960 | 1959/1960 • 1960/1961 • 1961/1962 • 1962/1963 • 1963/1964 • 1964/1965 • 1965/1966 • 1966/1967 • 1967/1968 • 1968/1969 |  |
| שנות ה-1970 | 1969/1970 • 1970/1971 • 1971/1972 • 1972/1973 • 1973/1974 • 1974/1975 • 1975/1976 • 1976/1977 • 1977/1978 • 1978/1979 |  |
| שנות ה-1980 | 1979/1980 • 1980/1981 • 1981/1982 • 1982/1983 • 1983/1984 • 1984/1985 • 1985/1986 • 1986/1987 • 1987/1988 • 1988/1989 |  |
| שנות ה-1990 | 1989/1990 • 1990/1991 • 1991/1992 • 1992/1993 • 1993/1994 • 1994/1995 • 1995/1996 • 1996/1997 • 1997/1998 • 1998/1999 |  |
| שנות ה-2000 | 1999/2000 • 2000/2001 • 2001/2002 • 2002/2003 • 2003/2004 • 2004/2005 • 2005/2006 • 2006/2007 • 2007/2008 • 2008/2009 |  |
| שנות ה-2010 | 2009/2010 • 2010/2011 • 2011/2012 • 2012/2013 • 2013/2014 • 2014/2015 • 2015/2016 • 2016/2017 • 2017/2018 • 2018/2019 |  |
| שנות ה-2020 | 2019/2020 (הבועה) • 2020/2021 • 2021/2022 • 2022/2023 • 2023/2024 • 2024/2025 |  |
ג'ו פולקס, מלך הסלים וחבר חמישיית העונה